Здравейте, ако аз имам фирма (занимаваща се с търговия онлайн) която дарява всеки месец 5% от печалбата си на организация или НПО, с дейности за защита на животните, опазване на океаните и такива НЕ включващи хора възможна ли е? Какви са данъчните облекчения за мен?  

Съществува ли договор с който едно НПО и Фирма сключват за ежемесечно дарение в размер на определена сума ? 




Дарение чрез фирма и данъчни облекчения за други фирми дарители към първата
===========================================================================

 

Здравейте, Славея Георгиева,


съгласно чл. 31, ал. 1 от Закона за корпоративно подоходно облагане за данъчни цели се признават счетоводни разходи за дарения в общ размер до 10 на сто от положителния счетоводен финансов резултат (счетоводната печалба), когато разходите за дарения са направени в полза на юридически лица с нестопанска цел със статут в обществена полза, с изключение на организации, подпомагащи културата по смисъла на Закона за меценатството. Т.е. въпросното юридически лице с нестопанска цел следва да бъде със статут в обществена полза.  

Съответният договор може да бъде съставен от адвокат.


Поздрави,  

адв. Николина Митова  

тел. 0898 303092


